Diari Oficial de la Generalitat Valenciana


Sumari del DOGV 2059, del 02-07-1993 (1993/828546)

ORDRE de 3 de juny de 1993, de la Conselleria d'Economia i Hisenda, per la qual aprova els models de declaració-liquidació del cànon de sanejament i de declaració de subministraments propis, a que fa referència el Decret 18/1993, de 8 de febrer, del Govern Valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/06/03/(3)/dof/vci/html**

### Dades del document

Número de DOGV
:   2059

Data del DOGV
:   02-07-1993

Secció del DOGV
:   DISPOSICIONS GENERALS

Número del document
:   1993/828546


Data del document
:   03-06-1993

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 3 de juny de 1993, de la Conselleria d'Economia i Hisenda, per la qual aprova els models de declaració-liquidació del cànon de sanejament i de declaració de subministraments propis, a què fa referència el Decret 18/1993, de 8 de febrer, del Govern Valencià.  
El Decret 18/1993, de 8 de febrer, del Govern Valencià (DOGV núm. 1.964, de 15 de febrer de 19.93), dedica el capítol segon a establir les normes que han de regir la gestió recaptadora del cànon de sanejament creat per la Llei 2/1992, de 26 de març, de la Generalitat Valenciana.,  
En relació amb les obligacions formals, l'article 15, apartat 1, determina que el substitut del contribuent, és a dir, tota persona o entitat que subministre l'aigua, haurà de presentar i ingressar periòdicament per cada municipi que proveesca, totalment o parcial, declaració-liquidació per la totalitat del cànon de sanejament que recapte, d'acord amb. el model que a aquest efecte s'aprove.  
D'altra banda, l'article 17 del decret esmentat estableix l?obligació que correspon als subjectes passius contribuents, que no reben l'aigua d'altres persones o entitats subministradores, de presentar una declaració d'alta pel cànon de sanejament, en el termini de 6 mesos des de l?entrada en vigor del decret esmentat o des que comence la subjecció del cànon, si és després d'aquesta entrada en vigor, per a la qual cosa utilitzaran amb aquesta finalitat el model que s'aprove.  
Per això, i d'acord amb les atribucions que cm confereix la disposició final primera del Decret 18/1993, de 8 de febrer, del Govern Valencià, i l'article 44 de la Llei 5/1983, de 30 de desembre, de Govern Valencià,  
ORDENE  
Article primer  
Aprovar el model-MD-101 «Declaració-liquidació» que figura en l'annex I d'aquesta ordre, el qual haurà de ser utilitzat per tota persona o entitat que subministre l'aigua, com a substitut del contribuent, per a ingressar la totalitat del cànon recaptat amb caràcter periòdic per cada municipi que proveesquen totalment o parcial.  
El model esmentat s'emplenarà per triplicat, un exemplar serà per a la persona interessada, un altre per a l?Entitat Pública de Sanejament i l'altre per a l?entitat financera col·laboradora.  
Les declaracions-liquidacions es presentaran i ingressaran fins al dia 5 del tercer mes següent a aquell en què acabe el període a la facturació del qual es referesca, en els comptes corrents oberts a l?efecte, amb la denominació «Entitat Pública de Sanejament d'Aigües Residuals de la Comunitat Valenciana. Cànon de sanejament» en les entitats financeres col·laboradores que designe amb aquesta finalitat l?entitat.  
Article segon  
Aprovar el model MD-201«Declaració de subministraments propis» que figura com annex II d'aquesta ordre, el qual haurà de ser utilitzat pels subjectes passius contribuents que no reben l'aigua d'altres persones o entitats subministradores, per a donar-se d'alta pel cànon de sanejament, o per a comunicar qualsevol modificació de les dades que hi ha al padró.  
Aquest models emplenarà per duplicat, un exemplar serà per a la persona interessada i l'altre per a l?Entitat Pública de. Sanejament.  
El termini per a presentar la declaració d'alta serà de sis mesos des de l?entrada en vigor del Decret 18/1993, de 8 de febrer, del Govern Valencià, o des que comence la subjecció al cànon si és després d'aquesta data. En els casos de modificació de dades, el termini serà igualment de sis mesos, comptadors des que es produesca aquesta circumstància.  
La declaració de subministraments propis es presentarà al registre general de l?Entitat Pública de Sanejament (carrer del General Elio 8, entresol, València) o als serveis territorials de Carreteres de la Conselleria d'Obres Públiques, Urbanisme i Transports d'Alacant (avinguda d'Aguilera, 1, Alacant) o Castelló (avinguda del Mar, 16, Castelló de la Plana).  
DISPOSICIO FINAL  
única  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 3 de juny de 1993  
Veure annex


Còpia Permalink ELI